ӘЛ-ФAРAБИ aтындaғы ҚAЗAҚ ҰЛТ­ТЫҚ УНИ­ВЕР­СИТЕТІ

Г. А. Мусаева

ҚАЗАҚ ТІЛІ –

ШЕТ ТІЛІ РЕТІНДЕ

*Оқу құралы*

Базалық деңгей

Өңделіп толықтырылған

1-кітап

Aлмaты

«Қaзaқ уни­вер­си­те­ті»

2017

ӘОЖ 811.512.122 (075.8)

КБЖ 81.2 каз-923

 М 85

*Баспаға әл-Фараби атындағы Қазақ ұлттық университеті*

*Жоғары оқу орнына дейінгі дайындық факультетінің Ғылыми кеңесі және*

*Редакциялық-баспа кеңесі (№2 хаттама 29желтоқсан 2016 жыл);*

*Республикалық оқу-әдістемелік орталығының   Е.А. Бөкетов атындағы Қарағанды мемлекеттік университетінде дайындық бөлім бойынша құрылған Оқу-әдістемелік бірлестік мәжілісінде*

*(№2 хаттама 16 мамыр 2016 жыл) бекітілген*

**Пікір жазғандар:**

филология ғылымдарының докторы, профессор ***Ж.Ә. Нұршайықова***

филология ғылымдарының докторы ***О.С. Жұбаева***

филология ғылымдарының докторы ***Қ. С. Күдеринова***

филология ғылымдарының докторы ***Қ.С. Қалыбаева***

**Мұсаева Г.Ә.**

Қазақ тілі – шет тілі ретінде: оқу құралы. – Өңд., толықт. 1-кітап: базалық деңгей / Г.Ә. Мұсаева. – Aлмaты: Қaзaқ уни­вер­си­те­ті, 2017. – 242 б.

ISBN 978-601-04-2726-6 (ортақ)

ISBN 978-601-04-2727-3 (1-кітап)

Оқулық тіл үйренушінің тілдік қарым-қатынас құзіретін қалыптастыруға арналған. Мұнда сөйлеу тілінің бүкіл аспектісі тыңдалым, оқылым, жазылым, сөйлесім бір-бірімен байланыста өрбіп, тіл үйренушінің коммуникативтік талаптарына сай құрастырылған. Оқулықтың құрылымы мен материалдарын беруде автор тілді шет тілі ретінде оқыту әдістемесінің заманауи тәсілдерін қолданған.

Оқулық қазақ тілінде еркін сөйлеп үйренемін деуші барлық азаматтардың базалық білімін қалыптастыра алады.

Оқу құралы өңделіп, қайта басылды.

 ӘОЖ 811.512.122 (075.8)

КБЖ 81.2 каз-923

ISBN 978-601-04-2726-6 (ортақ)

ISBN 978-601-04-2727-3 (1-кітап)

 © Мұсаева Г., 2017

 © Әл-Фaрaби aтындaғы ҚaзҰУ, 2017

**Алғы сөз**

Бұл оқулық қазақ тілін екінші немесе шет тілі ретінде меңгерудің базалық –

А1, А2 деңгейіне және В1 деңгейінің бастапқы кезеңіне арналып жазылған. Оқулықтың мақсаты – тіл меңгерушінің қазақ тілінде тілдік қарым-қатынас

құзіретін қалыптастыру.

Аталмыш еңбек күнделікті тілдік қарым-қатынастың практикалық мақсатын жүзеге асыруға қажетті сөйлеу әрекетінің барлық төрт түрін дамытуға бағытталып, аталған деңгейлердің негізгі лексика-грамматикалық тақырыптарын қамтиды.

Тіл үйренушінің қарым-қатынастық қажеттілігін қамтамасыз ету мақсатында оқулық арнайы лексикалық блоктарға, әлеуметтік тақырыптарға, коммуникативтік ниеттерге (интенцияларға) бөлініп берілген. Әр сабақ белгілі бір коммуникативтік міндетті шешуге бағытталып, оны жүзеге асыруға қажетті грамматикалық, лексикалық материал барынша жеңілдетіліп, қарапайымнан күрделіге ұстанымы бойынша ұсынылады. Берілген лексика мен грамматикалық материал сол сабақтың коммуникативтік міндетін, сөйлесу жағдаяттарын орындауға арналып, сұрыпталып берілген. Бұл тіл үйренушінің материалдарды жеңіл түсінуіне, оның тіл оқуға деген қызығушылығын арттыруға оң ықпал етеді. Бұл оқулықта грамматикалық материалдардың берілуі ықшамдалып арнайы алгоритмделген формамен ұсынылады. Бұл әдіс тіл үйренушілердің жалғамалы қазақ тілінің аффикстерінің жүйесіне, сөйлем құрылысына жеңіл, әрі тезірек жаттығуына жағдай жасайды.

Оқулық екі кітаптан тұрады. Бірінші кітап 17 сабаққа топтастырылған. Әр сабақта негізгі лексикалық тақырыптың аясында бірнеше коммуникативтік міндеттер шешіледі. Тіл үйренуші әр қарым-қатынастық ниетті орындауға жүйелі түрде ұсынылған түрлі жаттығулармен жаттыға алады. Бұл жаттығулар тіл меңгерушінің тыңдалым, оқылым, жазылым, сөйлесім дағдысын қалыптастыруға бағытталған.

Алғашқы сабақтан бастап берілген тілдік материалдар арқылы тыңдалымға қарқынды түрде машықтандыру жүзеге асырылады. Ал оқылым мен жазылым дағдысын тіл меңгеруші сабақтың өн бойында берілген түрлі жаттығулардың көмегімен қалыптастыра алады.

Сөйлесімді жетілдіру үшін тіл үйренушілерге жаңа сабақты бекіткеннен кейін, өз ойын еркін айтқызуға бағытталған жағдаяттық тапсырмалар берілген. Сондай-ақ оқылым дағдысын толық меңгерту үшін әр сабақтың соңында «Оқыңыз, қызық! Қазақ елі – қандай ел?» атты айдармен сөздіктің көмегімен өз бетімен оқу үшін мәтіндер берілген. Бұл мәтіндердің мақсаты – қазақ халқының тұрмыс-тіршілігімен, мәдениетімен танысу және тақырып аясында сөздік қорын көбейту.

Әр сабақта жаңа сөздер тізімі беріліп, кітап соңында жалпы сөздік жинақталған. Базалық білімнің сөздік қоры 1200-1300 сөз бен сөз тіркесін құрайды.

Ұсынылып отырған оқу құралы қазақ тілінде қарым-қатынас жасауды үйренемін деуші барлық азаматтарға арналып жазылған.

Іске сәт!

**Оқу құралында қолданылған қысқартулар:**

N – сөйлемнің субъектісі.

n – зат есім.

V – сөйлемнің предикаты. Етістік.

A – сөйлемнің анықтауышы.

Adv. – сөйлемнің пысықтауышы. Үстеу.

Adj. – сын есім.

рoss.end. – тәуелдік жалғау.

рers.end. – жіктік жалғау.

рl.end. – көптік жалғау.

А2(О2) – ілік ептік.

O3 – барыс септік.

O4 – табыс септік.

O5 – жатыс септік.

O6 – шығыс септік.

O7 – көмектес септік.